સામાન્ય રીતે ભારતમાં લંડનના બુલિયન માર્કેટને આધારે સોના ચાંદીની કિંમતોમાં વધઘટ થાય છે. આ માર્કેટમાં સોનાની કિંમતોમાં પ્રતિ ઓંસ 0.3 ટકા એટલે 1,241.36 અમેરિકન ડોલર સુધારો જોવા મળ્યો હતો. જ્યારે દિલ્હીમાં સોનાની કિંમતોમાં પ્રતિ 10 ગ્રામ રૂપિયા 75નો વધારો જોવા મળ્યો હતો. જેના પગલે 99.9 શુદ્ધતાના સોનાની કિંમત રૂપિયા 27,775 અને 99.5 શુદ્ધતા ધરાવતા સોનાની કિંમત 27,575 પર પહોંચી હતી. નોંધનીય છે કે ગયા શનિવારે તેમાં રૂપિયા 160નો કડાકો બોલ્યો હતો.